b'\n_START_ARTICLE_\nMaailman rumin koira -kilpailu\n_START_PARAGRAPH_\nMaailman rumin koira valitaan vuosittain Petalumassa, Kaliforniassa pidett\xc3\xa4vien Sonoma-Marin Fair -markkinoiden yhteydess\xc3\xa4 j\xc3\xa4rjestett\xc3\xa4v\xc3\xa4ss\xc3\xa4 kilpailussa. Vuoden 2012 kilpailu oli j\xc3\xa4rjestyksess\xc3\xa4\xc3\xa4n 24:s. Kes\xc3\xa4kuisin pidett\xc3\xa4v\xc3\xa4n kilpailun voittaja saa palkinnoksi muun muassa pokaalin ja tuhat dollaria, sek\xc3\xa4 yhden vuoden Doggie Dollar$ -koirankeksit. Moni voittajakoira on hy\xc3\xb6dynt\xc3\xa4nyt kuuluisuuttaan edist\xc3\xa4m\xc3\xa4ll\xc3\xa4 l\xc3\xb6yt\xc3\xb6koirien auttamiskampanjoita._NEWLINE_Vuoden 2012 kilpailussa oli kolme kierrosta. Ensimm\xc3\xa4isell\xc3\xa4 kierroksella valittiin rumin rotukoira ja rumin sekarotuinen koira. Toisella kierroksella n\xc3\xa4iden luokkien voittajat kilpailivat kesken\xc3\xa4\xc3\xa4n 500 dollarista ja pokaalista, ja t\xc3\xa4m\xc3\xa4n kierroksen voittaja kilpaili lopuksi edellisvuosien voittajia vastaan p\xc3\xa4\xc3\xa4palkinnosta. Tuomaristona toimivat yleis\xc3\xb6 ja kolmihenkinen raati.'